Փրկիր ինձ

«Փրկիր ինձ» (), ամերիկյան դրամատիկական սերիալ՝ կատակերգության տարրերով։ Շոուն հրապարակվել է FX ալիքով 2004 թվականի հուլիսի 21-ից մինչև 2011 թվականի սեպտեմբերի 7-ը։ Սյուժեի կենտրոնում Նյու Յորքի հրշեջների բրիգադի` "Ladder 62" / "Engine 99"ստորաբաժանումների պրոֆեսիոնալ և անձնական կյանքն է։

Սերիալի հեղինակներն են Դենիս Լիրին և Պիտեր Թոլան։ Վերջինս նաև զբաղեցրել է գործադիր պրոդյուսերի և առաջատար սցենարիստի պաշտոնը։ Սերիալի արտադրությամբ զբաղվել են Cloudland Company, Apostle, DreamWorks Television և Sony Pictures Television կազմկակերպությունները։

Ռուսաստանում սերիալը հեռարձակվել է СТС և Домашний ալիքներում։

Սյուժե 
Գլխավոր հերոսը՝ վաստակավոր հրշեջ Թոմի Գեվինը (Դենիս Լիրի) իր ընտանիքի և գործընկերների հետ փորձում է վերապրել սեպտեմբերի 11-ի ողբերգության հետևանքները, երբ զոհվել են նրանց հրշեջ ընկերները, որոնց թվում էր Թոմիի զարմիկը՝ Ջիմի Քիֆը։ Գեվինը տեսնում է նոր մահացած մարդկանց հոգիները և մշտապես այցելվում է իր բարեկամների ուրվականների կողմից։ Բացի այդ, Թոմին բարդ բնավորություն ունեցող մարդ է, մարդկանց մանիպուլյացիայի սիրահար, ինչպես նաև հարբեցող։ Չնայած իր բազմակողմանիությանը մարդկանց հետ հարաբերություններում, նրա հարազատներից և ընկերներից շատերը Թոմիին համարում են եսասեր։ Հետ չեն մնում նաև քաղաքի բնակիչները, ովքեր հրշեջներին մեկ գովում են, մեկ մեղադրում են դատարանում սեփական կյանքը փրկելու համար, մեկ կողոպտում են, առևանգում երեխաներին։

Դերերում

Հիմնական կազմ 
Դենիս Լիրի — Ավագ հրշեջ Թոմի Գեվին
 Ջոն Սկուրտի— Լեյտենանտ Քենեթ " Լու " Շի
Դանիել Սանժատա — Հրշեջ / լեյտենանտ Ֆրանկո Ռիվերա
 Սթիվեն Պասկուալե —  Հրշեջ Շոն Գերիտի
 Մայք Լոմբարդի —  Հրշեջ Մայք Սիլեթի
Անդրեա Ռոտ — Ջանեթ Գեվին
Քելլի Թորն — Շեյլա Կիֆ
Ջեք Մակգի — Հրշեջների ղեկավար Ջերի Ռայլլին (1-4 սեզոններ)
Դայան Ֆար — Հրշեջ Լորա Մայլզ (1-2 սեզոններ)
Թաթում Օ’Նիլ — Մեգի Գեվին Գերիտի (2-7 սեզոններ)
Դին Ուինթերս — Ջոնի Գեվին
 Ադամ Ֆերարա — Հրշեջների ղեկավար Ուիլյամ "Նիդլզ" Նելսոն (3-7 սեզոններ)
Լորենց Թեյթ — Հրշեջ Բարթ "Սև Շոն" Ջոնսթոն (4-7 սեզոն)

Երկրորդական կերպարներ 

 Նատալի Դիսթլեր — Քոլին Գեվին
 Օլիվիա Կրոկիչիա — Քեթի Գեվին
Ջեյմս ՄակԿաֆրի — Ավագ հրշեջ Ջիմի Կիֆ
 Ռոբերտ Ջոն Բերկ — Միկի Գեվին
 Լենի Քլարկ — Թեդի Գեվին
 Մայքլ Մալերին —  Ռոն Պեռոլի
Ջերի էդլեր —  Սիդնի Ֆայնբերգ
Չարլզ Դերնինգ —  Քոնոր Գեվին
 Թերի Սերպիցո — էդի Գեվին
Պեթի Դ’Արբանվիլ — Էլլի
Մորա Թիրնի —  Քելի ՄակՖի

Հրավիրված աստղեր 
 Արթի Լենգ
Սյուզան Սարանդոն
Մայքլ Ջեյ Ֆոքս
Դեսմոնդ Հարինգթոն
Մարիսա Թոմեյ
Ջինա Գերշոն
Պիտեր Գալախեր
Ջենիֆեր Էսպոզիտո

Երաժշտություն 
Սերիալի բացման էպիզոդներում հնչում է "C' mon c 'mon" երգի կարճ տարբերակը The Von Bondies խմբի կատարմամբ։ Երգը բազմաթիվ այլ ստեղծագործությունների հետ միասին ընտրել է Դենիս Լիրիի որդին։ Գործիքային երաժշտությունը և եզրափակիչ էպիզոդների թեման գրել է կոմպոզիտոր Քրիստոֆեր Թինգը, ով Լիրիի հետ աշխատել է "The Job" շոուի վրա։ Դրվագների մեծ մասը ավարտվում է երաժշտության տակ փոխվող տեսարաններով։  Պաշտոնական սաունդթրեքը վաճառքի է հանվել 2006 թվականի մայիսի 30-ին։

Մայք Լոմբարդիի խմբի երգը՝ "Apache Stone" —ը, մի քանի անգամ հնչել է սերիալում, չնայած շոում կատարողներն իրենք չեն հայտնվել։

Թողարկվելը  DVD-ով  
"Sony Pictures Home Entertainment" ընկերությունը զբաղվում է 1, 2 և 4 տարածաշրջանում սերիալի թողարկմամբ։  Բոլոր 7 եթերաշրջանները դուրս են եկել առաջին տարածաշրջանում DVD-ով, 1-3 եթերաշրջանները երկրորդ և չորրորդ շրջաններում։ 3-րդ եթերաշրջանը նաև թողարկվեց Blu-ray-ում։

Ծանոթագրություններ

Արտաքին հղումներ 
 Официальный сайт 

Ամերիկյան 2000-ականների հեռուստասերիալներ
Անգլերեն լեզվով հեռուստասերիալներ
FX հեռուստաալիքի հաղորդումներ
Sony Pictures Television-ի հեռուստասերիալներ
DreamWorks Television-ի հեռուստասերիալներ
Անգլերեն հեռուստասերիալներ